# Κανονισμός Λειτουργίας Εξωτερικής Συμβουλευτικής Επιτροπής Τμήματος

## Σκοπός της Επιτροπής

1. να συμβάλει στη διαμόρφωση της στρατηγικής του Τμήματος και στις σχέσεις του με την αγορά εργασίας,
2. να συμβουλεύει και να παρέχει καθοδήγηση στο Τμήμα για την εκπλήρωση της αποστολής του,
3. να συντονίζει, να ενημερώνει και να συμβάλλει στην ανάπτυξη του Τμήματος μέσω της καινοτομίας και της επιχειρηματικότητας,
4. να διασυνδέει την κοινωνία και την οικονομία με το Τμήμα.

## Στόχοι της Επιτροπής

1. Να συμβάλει στην χάραξη του Στρατηγικού Σχεδίου του Τμήματος για την επόμενη τετραετία,
2. Να συμβάλει με τις προτάσεις της στην καθοδήγηση του Τμήματος για την αναθεώρηση του προγράμματος Σπουδών του,
3. Να συνδράμει στον εντοπισμό επιχειρηματικών, κοινοτικών και οικονομικών ευκαιριών σε τοπικό, περιφερειακό, εθνικό και διεθνές επίπεδο.
4. Να παρέχει συμβουλές στα Τμήματα για τον εντοπισμό ερευνητικών έργων και άλλων δράσεων.
5. Να συμβάλει στην προώθηση του έργου του Τμήματος ως φορέα ανάπτυξης σε τοπικό, εθνικό και διεθνές επίπεδο.

## Σύνθεση - Επιλεξιμότητα

**Σύνθεση.** Η επιλογή των μελών που θα συγκροτήσουν τη συμβουλευτική επιτροπή θα πραγματοποιείται από την Συνέλευση του Τμήματος και μπορεί να απαρτίζεται από 5-10 μέλη.

**Επιλεξιμότητα.**Τα μέλη της Συμβουλευτικής Επιτροπής να προέρχονται από τον ακαδημαϊκό χώρο, τον χώρο της έρευνας και των επιχειρήσεων σχετικών με το αντικείμενο της Ακαδημαϊκής Μονάδας. Τα μέλη έχουν τη δυνατότητα να παραιτηθούν ανά πάσα στιγμή με απλή γραπτή γνωστοποίηση προς τον Πρόεδρο του Τμήματος. Μετά από την παραίτηση μέλους η Συνέλευση αποφασίζει για την αντικατάσταση του.

## Συνεδριάσεις

**Τακτικές Συνεδριάσεις.** Η Συμβουλευτική Επιτροπή πραγματοποιεί 3 τακτικές συνεδριάσεις ετησίως. Οι συνεδριάσεις ενδέχεται να εναλλάσσονται μεταξύ τοποθεσιών δραστηριότητας του Τμήματος μετά από απόφαση της Εξωτερικής Συμβουλευτικής Επιτροπής. Για την γραμματειακή υποστήριξη και τήρηση πρακτικών υπεύθυνο διάθεσης προσωπικού είναι το Τμήμα.

**Έκτακτες Συνεδριάσεις.** Έκτακτες Συνεδριάσεις της Συμβουλευτικής Επιτροπής μπορούν να πραγματοποιούνται ανάλογα με τις ανάγκες του Τμήματος και μετά από πρόσκληση της Συνέλευσης.

**Συμμετοχή.** Τα μέλη της Συμβουλευτικής Επιτροπής αναμένεται να συμμετέχουν σε τουλάχιστον δύο συνεδριάσεις του συμβουλίου ετησίως, είτε δια ζώσης είτε με την χρήση ηλεκτρονικών μέσων επικοινωνίας.